

**ประกาศมหาวิทยาลัยธรรมศาสตร์**

**เรื่อง กำหนดอัตราเงินสมนาคุณผู้วิจารณ์และติดตามโครงการวิจัย (Reviewer)   
สำหรับการพิจารณาด้านจริยธรรมการวิจัยในคน และสัตว์**

-----------------------------

อาศัยมติการประชุมคณะกรรมการบริหารงานวิจัยมหาวิทยาลัยธรรมศาสตร์ ครั้งที่ 2/2551   
เมื่อวันที่ 4 กรกฎาคม พ.ศ. 2551 มหาวิทยาลัยเห็นสมควรให้กำหนดอัตราเงินสมนาคุณผู้วิจารณ์และติตดามโครงการวิจัย (Reviewer) สำหรับการพิจารณาด้านจริยธรรมการวิจัย ดังนี้

ข้อ 1 ผู้วิจารณ์และติดตามโครงการวิจัย (Reviewer) หมายถึง ผู้วิจารณ์และติดตามโครงการวิจัย ซึ่งเป็นผู้ทรงคุณวุฒิเฉพาะสาขา แต่งตั้งโดยมติของคณะอนุกรรมการจริยธรรมการวิจัยในคน และสัตว์เพื่อพิจารณาโครงการวิจัยที่มีความจำเป็นต้องมีผู้วิจารณ์และติดตามโครงการวิจัยเป็นกรณีพิเศษ

ข้อ 2 อัตราเงินสมนาคุณผู้วิจารณ์และติดตามโครงการวิจัย (Reviewer) สำหรับการพิจารณา  
ด้านจริยธรรมการวิจัยในคน และสัตว์ โครงการละไม่เกิน 1 คน และค่าสมนาคุณไม่เกิน 2,000 บาท

การเบิกจ่ายเงินค่าสมนาคุณตามประกาศนี้ ให้มีผลใช้บังคับตั้งแต่วันถัดจากวันประกาศเป็นต้นไป

ประกาศ ณ วันที่ 9 กรกฎาคม พ.ศ. 2551

(ศาสตราจารย์ ดร.สุรพล นิติไกรพจน์)

อธิการบดี